cyanic-selkie/wikianc huggingface dataset:
Aarhus hovedbanegård
Aarhus hovedbanegård (også Aarhus H) er hovedjernbanestasjonen i Aarhus. Den er et av de viktigste knutepunktene i regionen, og er med 8,3 millioner passasjerer/år den største jernbanestasjonen utenfor hovedstadsområdet. Stasjonen, som ble åpnet 1927, erstattet den gamle stasjonen fra 1862 som lå noen hundre meter lenger mot nord.
Øyvind Riseng
Helge Øivind Olav Riseng, også skrevet Øyvind (født 11. juli 1932, død 10. september 2006) var en norsk diplomat.
I 1991 ble Riseng utnevnt til ridder av 1. klasse av St. Olavs Orden.
Trekkpapir
Trekkpapir eller sugepapir er et tykt papir som ikke inneholder lim eller fyllstoff og derfor har en større oppsugingsevne. Trekkpapir brukes vanligvis til å suge opp og tørke blekk når en skriver.
Bruken av trekkpapir
Den vanligste bruken av trekkpapir er å legge det over de setningene som en nettopp har formulert på arket for å få blekkskriften til å tørke raskere, f.eks. før en blar om. Tilsvarende også for dem som tegner med blekk eller tusjfarge og vil unngå å smitte eller dra blekket videre i det en ønsker å fortsette uttegningen. En risikerer ellers lett å «stemple» av vått blekk dersom en legger hånda over det skrevne/tegnede. Trekkpapiret kunne også være til god hjelp dersom en var uheldig og sølte en dam av blekk på arket mens en skrev, da det ellers raskt siver utover og kanskje også trenger videre gjennom papiret og papirlagene.
Historie
Trekkpapiret skal første gang være omtalt i et britisk håndskrift fra 1400-tallet. I en annen tidlig kilde, Vulgaria (1519), gis bruken av trekkpapir følgende presise forklaring: «Blottyng papyr serveth to drye weete wryttynge, lest there be made blottis or blurris» (= Trekkpapir tjener til å tørke våt skrift, så det ikke lages flekker og klin.)
Fra slutten av 1700-tallet var trekkpapir den vanligste måten å tørke blekkskrift på, men fremdeles var det også vanlig å strø sand over det skrevne. Etter at sanda hadde gjort sin virkning ved å tørke opp og suge til seg blekk ble sanda blåst av, feid opp og helt tilbake i beholderen, gjerne et sandhus. En oppnådde dermed noe av den samme effekt som med trekkpapir, men metoden førte naturligvis til mer søl og at det ble liggende igjen sandkorn på bordet eller falt på gulvet. Gjennom hele 1800-tallet var det vanlig at større skrivestell, foruten å inneholde blekkhus, og en fordypning eller en slags penalholder, hvor en kunne legge fra seg penner, pennetørkere av filt og pennesplitter, også hadde et sandhus. Blekkhuset og sandhuset fikk i slike tilfeller gjerne lik utforming og var plassert i hver sin ende av skrivestellet for å danne symetri – blekkhuset til høyre og sandhuset på venstre side, dersom personen ikke var kjeivhendt.
Trekkpapir som markedskanal
Trekkpapir var ofte påstemplet reklame og forretningslogoer, og ble derfor delt ut gratis. I skolen ble det i mellomkrigstiden gjerne brukt trekkpapir med tekster som skulle fremme fysisk fostring og sunt levesett, slik som i dette eksempelet fra 1920-årene hvor det advares mot alkohol og tobakk.
Trekkpapirets stilling i dag
Til tross for stadig mer jevntskrivende fyllepenner var det fremdeles, til langt opp i 1970-årene, vanlig å ha trekkpapiret liggende parat for å håndtere blekkskrift. I dag er fyllepennen et nisjeprodukt. Typiske brukere er eldre, som lærte å bruke det i sin ungdom, kunstnere er også en viktig gruppe, og dyre fyllepenner har et marked blant folk i toppen av næringslivet, der en flott penn gir status å ha på bordet. Det finnes også entusiaster som bare liker å bruke fyllepenn fremfor andre skriveredskaper. Blant folk som skriver mye for hånd er kulepenner og tusjpenner, og til en viss grad også blyanten, de vanligste skriveredskaper. Behovet for trekkpapiret er derfor blitt mindre, og i dag er det ikke vanlig å finne trekkpapir annet enn i de aller største bok- og papirhandlernes hyller.
Norgesmesterskapet i fotball for menn 2009
Norgesmesterskapet i fotball for menn 2009 var en norsk fotballturnering. Det var det 104. norgesmesterskapet i fotball for menn. Cupfinalen ble spilt på Ullevaal Stadion søndag 8. november, og var mellom Molde Fotballklubb og Aalesunds Fotballklubb. Kampen ble den første cupfinalen i historien som ble avgjort på straffesparkkonkurranse, og Aalesund gikk til slutt seirende av banen. Det var 275 lag som deltok: 16 lag fra Tippeligaen, 16 lag fra 1. divisjon, 48 lag fra 2. divisjon og 195 lag fra 3. divisjon. I de to kvalifiseringsrundene spilte 195 lag fra 3. divisjon og Tønsberg FK fra 2. divisjon.
1. kvalifiseringsrunde
Denne runden besto i hovedsak av lag fra 3. divisjon. Kampene ble spilt senest 13. april. Eventulle ekstraomganger og straffer er inkludert.
2. kvalifiseringsrunde
Kampene ble spilt 20.–22. april.
3. runde
Tre nye Tippeligalag røk ut i 3. runde. Bodø/Glimt tapte 3-0 borte mot Alta, Viking tapte i straffesparkkonkurranse mot Bryne etter å ha brent tre av fem straffer og Start tapte i straffesparkkonkurranse mot Løv-Ham med 13-14 i straffer.
Ødemørk naturreservat
Ødemørk naturreservat ligger i den sørligste spissen av Vestby kommune, øst for Europavei 6 mellom Kambo og Rød. Reservatet grenser mot Ishavet naturreservat i øst, og mot Mossemarka i sør. Området er mye brukt til rekreasjon og friluftsliv.
Plante- og dyrelivet er vernet mot skade og ødeleggelse. Motorisert ferdsel er forbudt. Utenom eksisterende veier og stier er også sykling og ridning ulovlig.
Kunståret 2005
Kunståret 2005 er en oversikt over hendelser, fødte og avdøde kunstnerpersonligheter i 2005.
Jevnaker prestegård
Jevnaker prestegård (gnr. 140 ) ligger rett sørøst for Jevnaker kirke, på motsatt side av E16.
Den forrige hovedbygningen brant i 1713, og eldste del av nåværende bygning antas å være oppført like etterpå. Den er siden utvidet med en bygningsdel fra 1814 som ble satt sammen med den eldre hovedbygningen rundt midten av 1800-tallet. Hovedbygningen ble omfattende restaurert i 1931.
Av andre bygninger antas bryggerhuset å være eldst. Drengstuen er fra 1906 benyttet som forpakterbolig.
Prestegården er fredet. Gårdsdriften er fradelt og solgt. I området rundt kirken og prestegården er en rekke gravhauger.
Manny Pacquiao
Emmanuel Dapidran Pacquiao (uttales /ˈpækjaʊ/, /pa'kjaw/ på cebuano og tagalog; født 17. desember 1978 i Kibawe i provinsen Bukidnon), kjent som Manny Pacquiao, er en tidligere filippinsk profesjonell bokser. Han er tidligere WBC verdensmester i lettvekt, WBC superfjærvekt, IBF superbantamvekt og WBC fluevekt.
Han ble den første bokseren til å vinne syv verdensmestertitler i syv ulike vektklasser. Han vant også WBCs diamantbelte. Han er også første bokser til å vinne linealmesterskapet i fire ulike vektklasser.
I september 2021 kunngjorde Manny Pacquiao sitt kandidatur til presidentvalget i 2022 og kunngjorde hans pensjonisttilværelse.
Junea
Junea er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Ganske store sommerfugler med litt flikete vinger. Oversiden er brun med en del små, lyse flekker. Undersiden er kontrastrikt tegnet i hvitt, grått og svart, med en rad en avrundet firkantede øyeflekker som går over begge vingepar litt utenfor midten. Vingene er tannete i spissen av forvingen og ved bakhjørnet av bakvingen.
Levevis
Disse sommerfuglene lever i overgangen mellom tåkeskog og høyslette (páramo) mellom 2800 og 3500 meter over havet. Larvene utvikler seg på bambus i slekten Chusquea. De voksne sommerfuglene blir tiltrukket til gjødsel og åtsler.
Utbredelse
Slekten er utbredt langs Andesfjellene fra Colombia i nord til Bolivia i sør.
Myggen (TV-program)
Myggen var et barneprogram produsert i samarbeid mellom landene i Norden. Programmet ble sendt på barne-tv på NRK fra 1991 til 1993, og talte tilsammen 23 episoder.
Walter Rudolf Hess
Walter Rudolf Hess (født 17. mars 1881 i Frauenfeld, død 12. august 1973 i Muralto i Locarno) var en sveitsisk forsker og fysiolog. Han ble tildelt Nobelprisen i fysiologi eller medisin i 1949 for sin kartlegging av de områdene i hjernen som er involvert i kontrollen av de indre organene. Hess delte prisen likt med portugiseren António Egas Moniz, som fikk prisen for sin oppdagelse av den terapeutiske verdien av lobotomi i visse psykoser.
Myggen (TV-program)
Programlederne besto av én person fra hver av landene. Det var Nadia Hasnaoui fra Norge, Bengt Stenberg fra Sverige, Sidsel Agensö fra Danmark og Mikael Renström fra Finland.
Walter Rudolf Hess
Hess mottok sin Doctor medicinae fra Universitetet i Zürich i 1906, og praktiserte som kirurg og oftalmolog. I 1912 forlot han denne praksisen og begynte med forskning. Hans hovedinteresser var regulering av blodstrømmer og respirasjon. I forlengelsen av disse forskningsinteressene, begynte han å kartlegge den delen av diencephalon som kontrollerer de indre organene.
Under sine eksperimenter lyktes det ham å utløse emosjoner, for eksempel sinne, hos katter ved hjeklp av elektroder i hjernen.. Lignende eksperimenter som fulgte opp dette ble senere foretatt av Erich von Holst på høns og José Manuel Rodriguez Delgado (Yale University) på aper og mennesker.
Fra 1917 til 1951 virket han som professor og direktør ved avdelingen for fysiologisk institutt ved Universitetet i Zürich. Han døde i Locarno i Sveits i en alder av 92 år.
Another Phase
Another Phase er Maria Menas debutalbum og utkom i 2002.
I et intervju har hun fortalt at albumet handler om hennes tid på skolen og om det å ikke passe inn. «Jeg passer ikke inn noen steder, og jeg har begynt å omfavne det. Jeg liker det fordi jeg er rar (...) Jeg tror alle kunstnere har vanskeligheter med å tilpasse seg samfunnet...»
Another Phase, som solgte til platina i Norge, ble etterfulgt av en konsertturne, opptredener på TV og tre Spellemannsnominasjoner.
Pasjon (musikk)
Pasjon er en musikalsk framstilling av Jesu lidelse og død med utgangspunkt i evangelienes beretninger. Den musikalske kunstformen pasjon har røtter langt tilbake i middelalderen. Allerede på 1100-tallet antok fremførelsen en mer dramatisk karakter ved fordeling av teksten på forskjellige personer. Den enstemmige koralpasjon ble etter hvert tilført nye elementer ved flerstemmig utførelse av de såkalte turba-partiene der folkemengdens tale ble gjengitt. Omkring 1500 oppstod motettpasjonen, som var gjennomført flerstemmig. Johann Walter komponerte den første protestantiske pasjon (1530), en koralpasjon med turba-partiene i form av korsatser. De største navn i pasjonens videre historie er Heinrich Schütz og Johann Sebastian Bach.
Vekselsangen (responsorium) og mottettpasjonen fremstiller utelukkende den rene bibelteksten. De konsertante eller oratoriske pasjoner inneholder også andre og utenombibelske tekster (f.eks. i koraler) i tillegg til rene instrumentalsatser.
Kallyntrosternidius
Kallyntrosternidius er en utdødd slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art som levde i miocen-tiden.
Utseende
En nokså liten, brunlig trebukk med lange antenner. Antennene var omtrent dobbelt så lange som kroppen. Pronotum var mye bredere enn langt, trapesformet. Dekkvingene var nesten jevnbrede, beina kraftige med klubbeformede lår.
Levevis
Larvene lever i død ved.
Utbredelse
Arten er kjent fra Den dominikanske republikk. Den er beskrevet fra rav som stammer fra miocen-tiden.
Sam Shankland
Samuel L. «Sam» Shankland (født 1. oktober 1991) er en amerikansk profesjonell sjakkspiller, som ble internasjonal mester i 2008 og stormester i 2011.
Under Sjakk-OL 2014 i Tromsø vant han gull for beste prestasjon ved reservebordet, og to år senere var han del av det amerikanske laget som vant Sjakk-OL 2016.
Han ble amerikansk mester ved USA-mesterskapet i sjakk 2018, og brøt samtidig 2700-grensen for første gang i karrieren.
Piñata
En piñata er en figur sammensatt av flere lag med papir og leire. I katolsk kristendom representerer denne de syv dødssynder. En stav til å ødelegge disse med skal representere Guds styrke. Når man ødelegger en piñata, så vil det falle ut frukt og godterier som den er fylt med.
Campbeltown
Campbeltown (skotsk-gælisk: Ceann Loch Chille Chiarain eller Ceann Locha) er en by og tidligere kongelig burgh i distriktet Argyll and Bute, Skottland. Den ligger ved bukten Campbeltown Loch helt sør på Kintyre-halvøya. Campbeltown ble et viktig senter for whisky og som en travel fiskehavn. Også tekstilindustri og turisme er en viktig næring for byen. For 2020 er befolkningen beregnet til 4 500 innbyggere, en svak nedgang fra tidligere år.
Historie
Steinalderbønder fra neolittisk tid (4000 f.Kr.) som har etterlatt stående steiner og gravmonumenter som ligger rundt landskapet. Flintsteiner og andre steinaldergjenstander er utstilt på Campbeltown-museet i Burnet-bygningen.
Piñata
En del steder er det vanlig å ødelegge en piñata rundt juletider og feiringen av Las Posadas i tillegg til fødselsdagsfeiring for barn. Dette er særlig utbredt i Latin-Amerika.
Campbeltown
Historie
Fra og med 500-tallet e.Kr. kom irske misjonærer. Det er antatt at sankt Kieran eller Ciarán av Saigir er antatt å være den som opprettet en religiøs plass på stedet hvor Campbeltown er lokalisert, noe det tidligere gæliske stedsnavnet indikere: Ceann Loch Cille Chiarain i betydningen «odden av innsjøen ved kirken i Ciarán». Kinlochkilkerran er en anglisering av det gælisk navnet. Helgenens navn minnes flere steder i byen tilknyttet katolsk tro, eksempelvis som navn på en barneskole og på et kapell.
3670 Notodden
3670 Notodden er et musikkalbum med Notodden Blues Band utgitt i 1993.
Piñata
Når man ødelegger en piñata, er det vanlig å synge følgende:
Campbeltown
Historie
Kinlochkilkerran omdøpt på 1600-tallet til Campbell's Town etter at Archibald Campbell, 9. jarl av Argyll ble tildelt stedet i 1667, Campbeltowns rådhus sto ferdig i 1760.
Piñata
En spesiell grunn til at piñata knyttes spesielt til Mexico kommer fra prekolumbianske aztekiske ritualer med leirepotter. En versjon er representert med regnguden Tlaloc. Leirpottene ble dekorert og fylt opp med vann. Lyden av treff når man slo potten representerte torden og vannet som rant ut representerte regnbyger. En annen versjon var representert med krigsguden Huitzilopochtli og den aztekiske kalenderens syklus. Ved slutten av året og for å komme det nye året i møte, ble en leirpotte dekorert med fjær og fylt med smykker, hengt opp på en stav for å bli slått med en trepinne.
Campbeltown
Historie
I 1609 ble Archibald Campbell instruert i å opprette en burgh som kunne bli bebodd av menn fra Lavlandet. Med sin naturlige havn var det som da het Lochhead perfekt lokalisert. I 1700 ble stedet forfremmet til en kongelig burgh for å «forbedre næring og handelen» i Kintyre. Fiske av sild ble viktig for stedets økonomi på 1700- og tidlig på 1800-tallet. I henhold til en rapport fra 1770 hadde Campbeltown gått fra å være «en mindre fiskelandsby til dagens blomstrende tilstand». Havnen var hektisk med opptil 260 store fiskebåter hver dag. Mellom 1750 og 1786 hadde folketallet nær doblet seg til over 7000.
Den første lisensen til å destillere acqua vitae ble bevilget i 1609, men det var først tidlig på 1800-tallet at framstilling av whisky virkelig tok seg opp med over 30 destillerier. Campbeltown framsto som «Skottlands hovedstad for whisky».
Whisky
Campbeltown er ett av fem områder i Skottland som er kategorisert som en særskilt produserende region av maltwhisky, og spesielt single malt. På et tidspunkt hadde den over 30 destillerier. Et fokus på kvantitet fremfor kvalitet, og kombinasjonen av forbud og den store depresjonen i USA, førte imidlertid til at de fleste destillerier gikk ut av drift. I dag er det bare tre aktive destillerier igjen i Campbeltown: Glen Scotia, Glengyle og Springbank.
Piñata
«Å slå katten av tønnen»
Den katolske tradisjonen med pinata lever videre i moderne dansk tradisjon: I Danmark er «å slå katten av tønnen» en viktig del av fastelavnsfeiringen. «Tønnen» er i vår tid fylt med godteri, ikke en katt som skikken var tidligere, og den som slår tønnen så godteriet tømmes ut, kåres til «kattekonge» eller «kattedronning».
Godtfred av Rhenen
Godfried var en av det keiservennlige Hohenstaufenpartiets støttespillerere. I denne sammenhengen måtte han i 1159 ta seg av et borgeropprør som også hans egen ministerialer deltok i, året etter ble opprøret avsluttet til biskopens fordel. Opprørerne hørte til det pavevennlige Welfpartiet.
Villads Tollefsen Bjerkreim
Villads (Willas) Tollefsen Bjerkreim (født 1794 i Bjerkreim i Helleland, død 22. august 1873 ) var en norsk bonde og lekpredikant.
Villads holdt en rekke oppbyggelser og reiste flere ganger til Eiken i Vest-Agder, en reise han alltid gjorde til fots. Det sies at han hadde et klart bibelsk syn når han holdt sine prekener. Han ble regnet blant "dei sterktruande" og var en av meningsfellene til Knud Spødervold.
I 1827 kom Carl Gustav von Bülow på besøk til Stavanger, etter å ha blitt sent ut fra brødremenigheten i England. Det ble tillyst flere store folkemøter med Bülow som taler, også på gården til Villads Tollefsen Bjerkreim i november 1827.
I 1832 var det igjen klage fra presten Hartvig over Knud Spødervold og Villads Tollefsen Bjerkreim. Det ble bestemt at futen Søren Daniel Schiøtz skulle ta saken og forhøre dem det gjaldt. Under forhørene i innrømmet Villads at han kjente von Bülow, men hevdet forøvrig at han ikke var enig med hans lære. Forøvrig slapp de tiltalte med å bli minnet om innholdet i konventikkelplakaten.
Thomas Gray
Thomas Gray (født 26. desember 1716 i London, død 30. juli 1771 i Cambridge) var en engelsk lyriker og professor i historie ved University of Cambridge. Han regnes som en forløper for den engelske romantikken.
Bakgrunn
Gray ble født i Cornhill i London som sønn av en aksjemegler og modist. Han var hadde sju søsken, som alle døde som barn. Thomas vokste opp med mora, som forlot den voldelige Mr. Gray. Han fikk sin utdannelse ved Eton College, der en onkel av han underviste. Her innleda han et vennskap med Horace Walpole, sønn av statsminister Robert Walpole. Der ble han også venn med den senere dikter og godseier Richard Owen Cambridge og med Richard West, sønn av Lord Chancellor for Irland Richard West.
I 1734 påbegynte han juridiske studier ved Peterhouse ved University of Cambridge. I stedet for juss leste han klassisk og moderne litteratur og spilte Vivaldi og Scarlatti på cembalo for sin fornøyelses skyld.
Litterat, dikter
I 1738 tok han ut på en dannelsesreise på kontinentet sammen med Walpole. I 1742 begynte han for alvor å skrive poesi. Samtidig studerte han på egen hånd litteratur i Cambridge, og ble etter hvert en av de mest lærde personer i sin tid.
Gray tilbrakte det meste av sitt liv ved Cambridge. I 1768 ble han utnevnt til professor i moderne historie.
Som dikter var Gray overmåte sjølkritisk. I løpet av levetida publiserte han bare 13 dikt. Selv om hans samla lyriske produksjon begrenser seg til i underkant av 1000 verselinjer, regnes han i dag som en av de mest innflytelsesrike i engelsk 1700-tallspoesi.
Diktet «Elegy Written in a Country Churchyard» fra 1751 ble sjangerdannende for den retningen innen engelsk poesi som kalles kirkegårdspoesi. «Elegy Written in a Country Churchyard» består av 32 strofer, inklusive en epitaf på tre strofer, på fire vers hver. Versene er rimet femfotet jambe. Dikterjeget befinner seg på menighetens allmenne kirkegård og funderer over de mennesker som hviler der.
Gray bidro til klassisismens avløsning av førromantikken ved sine oder, som i sin musikalske form og elegiske stemning ved siden av James Thomsons og Edward Youngs dikter betegner overgangen. On the spring og On a distant prospect of Eton college er naturlyriske, The bard har walisisk emne, The fatal sisters og The descent of Odin henspiller på norrøn mytologi. Han var dermed også i stofflig henseende nydannende.
Gray betraktet selv sine to pindariske oder, The Progress of Poesy og The Bard, som sine beste arbeider.
Lassa skole
Lassa skole er en barneskole på Stokka/Sandal i bydel Eiganes og Våland i Stavanger.
Skolen ble tatt i bruk i januar 1998, og har ca. 365 elever og 40 ansatte.
Jim Lee Hunt
Jim Lee "Earthquake" Hunt (født 5. oktober 1938 i Atlanta i Texas, død 22. november 1975 i Boston i Massachusetts) var en amerikansk fotballspiller som spilte defensive tackle for Boston Patriots i American Football League fra 1960 og ut 1969, og med samme lag i National Football League (NFL) i 1970. Han ble utnevnt til AFL All-Star fire ganger og var en av kun 20 menn som spilte gjennom alle de ti årene av AFLs eksistens. Han ble til tider brukt som en defensive end. I college spilte han for Prairie View A&M Panthers.
Profesjonell karriere
Hunt ble draftet av Chicago Bears i 16. runde av NFL Draft i 1960, men valgte å heller signere kontrakt med Boston Patriots. Han fikk kallenavnet «Earthquake» fordi det ble sagt av bakken ristet når han løp mot quarterbacken. Han var også lagets kjappeste defensive lineman. Han ble utnevnt til AFL All-Star fire ganger og ble stemt til ligaens beste pass-rushing tackle i 1967.
Den 15. desember 1968 returnerte han en fumble av Don Trull 51 yards da Patriots tapte 4517 mot Houston Oilers i Houston Astrodome.
Han ledet laget med ni sacks i 1966 og hadde totalt 29 sacks på 19 forskjellige quarterbacks, og har AFL-rekorden for flest fumbles plukket opp i en karriere. Trøyenummeret hans ble pensjonert av laget, og han ble innlemmet i Patriots Hall of Fame. Han ble også inkludert i Patriots All-1960s (AFL) Team og spilte i 142 kamper i løpet av sin 12-årige karriere.
Han døde 22. november 1975, 37 år gammel, på grunn av et hjerteinfarkt.
Brun dverg
En brun dverg er en stjerne som aldri har fått nok masse til å starte fusjonsprosessen i kjernen. En brun dverg kan minne mye om en planet, men har noen viktige forskjeller. Til tross for at fusjonsprosessen aldri har satt i gang, er overflatetemperaturen vesentlig høyere enn det vi finner på en planet. I tillegg er brune dverger mange ganger mer massive enn planeter. Brune dverger har konveksjonerende overflater og innsider, uten kjemisk forskjell i dybde. Brune dverger har masser som ligger mellom en gasskjempe og de minste stjernene, med en øvre grense mellom 75 og 80 Jupitermasser (MJ).
For øyeblikket er det noe debatt om hvordan man definerer separasjonen mellom en brun dverg og en kjempeplanet når den brune dvergen har lav masse (~13 MJ), og om brune dverger er pålagt å ha hatt fusjon en gang i tiden. I begge tilfeller har brune stjerner som er tyngre enn 13 MJ fusjon av deuterium, og i stjerner over ~65 MJ er det også fusjon av litium. Noen brune dverger har også planeter i bane rundt seg.
Teori
Den vanlige mekanismen for stjernefødsler er gjennom gravitasjonskollaps av en kald sky av gass og støv. Mens skyen trekker seg sammen, blir den varmet opp av frigjøringen av potensiell energi. Tidlig i prosessen stråles mesteparten av energien vekk, og prosessen fortsetter. Til slutt blir sentrum fast nok til å holde på energien. Temperaturen i sentrum stiger drastisk over tid, og sammentreningen av gassen avtar, helt til forholdene er varme nok til å starte kjernefysisk fusjon i protostjernen. For de fleste stjerner vil gass- og strålingstrykk skapt av den kjernefysiske fusjonen i stjernens kjerne holde den fra å trekke seg ytterliger sammen. Stjernen har nådd hydrostatisk likevekt og vil bruke mesteparten av livet sitt til å fusjonere hydrogen til helium.
Dersom massen til en protonstjerne er under 0,08 ganger solas, vil imidlertid ikke kjernefysisk fusjon starte i kjernen. Kollapsen vil ikke varme stjernen veldig effektivt, og før temperaturen i kjernen er høy nok til å starte fusjon, vil tettheten nå et punkt hvor elektroner blir pakket sammen nok til å skape et elektrondegenereringstrykk hvor to elektroner pakkes for tett sammen. Det ene elektronet øker i energinivå, og dermed trykket. Etter modeller av brune dvergers indre, er typiske forhold for kjernens tetthet, temperatur og trykk forventet å være:
Videre kollaps forhindres og resultatet er en «feilet stjerne», eller en brun dverg som kjøles ned ved å stråle vekk sin indre termiske energi.
Skille mellom dverger med høy masse og stjerner med lav masse
Litium kan imdidlertid også bli sett i veldig unge stjerner, som ikke har hatt sjansen til å forbrenne det. Tunge stjerner som vår sol kan ha litium i sin ytre atmosfære, som aldri blir varm nok til kvitte seg med litium. Disse stjernene er imidlertid enkle å skille fra store dverger på grunn av størrelsen. På samme måte, kan brune dverger av høy masse ha nok termisk energi til å kvitte seg med sitt litium når de er unge. Dverger med masse større enn 65 MJ kan ha forbrent sitt litium innen de er en halv milliard år gamle, og derfor er ikke testen perfekt.
Skille mellom brune dverger med lav masse og planeter med høy masse
En unik evne ved brune dverger, er at alle har om lag samme radius som Jupiter. På den høye enden av masseskalaen (60-90 MJ), er volumet til de brune dvergene hovedsakelig styrt av elektrondegenereringstrykk, som i hvite dverger. På den lave enden av skalaen (10 MJ), er volumet hovedsakelig styrt av coulomb-barriere, som i planeter. Resultatet er at radiusen til brune dverger varierer bare med om lag 10-15 % over alle de forskjellige massene. Dette gjør at de er vanskelige å skille fra planeter.
I tillegg, er mange brune dverger uten fusjon. De som er på den lave delen av masseskalaen (under 13 MJ) er aldri varme nok til å fusjonere deuterium, mens de som er på den andre enden av skalaen (over 60 MJ) kjøles ned så raskt at de ikke lenger har fusjon etter en tidsperiode på ca. 10 millioner år. Det finnes imidlertid andre måter å skille dverger fra planeter:
Gasskjemper har noen av karakteristikkene til brune dverger. For eksempel består både Jupiter og Saturn hovedsakelig av hydrogen og helium, som sola. Saturn er nesten like stor som Jupiter, selv om den kun har 30 % av massen. Tre av kjempene i solsystemet (Jupiter, Saturn og Neptun) sender ut mer varme en de mottar fra sola, og alle fire kjempene har sitt eget «planetsystem» – månene sine. I tillegg, har det blitt vist at brune dverger kan ha, som planeter, eksentriske baner.
Ifølge Den internasjonale astronomiske union regnes objekter med masse over grensen for kjernefysisk fusjon av deuterium (13 MJ for objekter med solar metallisitet) for brune dverger, mens objekter under denne massen (og som går i bane rundt en stjerne eller stjernefragmenter) regnes som planeter.
Observasjoner
Brune dverger er normalt av spektralklasse M6,5 eller senere. De er for kalde til å ha en tidligere klasse.
Hobøl prestegård
Hobøl prestegård ligger like ved Hobøl kirke i Indre Østfold kommune. Slik har det vært siden middelalderen.
Hovedbygningen ble oppført mens Lars Rasch var sogneprest, etter en brann i 1731. Østre del sies å være fra 1822, idet denne delen ble gjenoppbygget. Like sørøst for hovedbygningen står forpakterboligen fra 1905, og sør for denne står et lysthus fra 1800-tallet.
Vejle Fjord
Vejle Fjord er en ca. 22 km lang fjord i Østjylland i Danmark. Den strekker seg fra byen Vejle i vest til munningen i Kattegat, mellom Trelde Næs på sørsiden og Juelsminde på nordsiden.
Like øst for Vejle krysses fjorden av motorvei E45 via Vejlefjordbroen.
Byttering
En byttering er en ikke-kommersiell organisasjon hvor medlemmene bytter tjenester og varer. Tanken bak er at alle har ting og/eller evner som andre ikke har, men av og til trenger. Ved å låne ut utstyr eller hjelpe til, får andre medlemmer tjenester eller varer de ellers måtte ha betalt for. Istedenfor betaling får man i en byttering godskrevet poeng, som man kan få varer eller tjenester av andre medlemmer for.
Tjenestene/varene som kan byttes, er i grunnen ubegrenset. Eksempler er verktøy, barnevakt, en sykkelrepasjon, en hjemmebakt kake, datahjelp, brukt utstyr, klær, båttur, hyttehelg, hagestell, tilhenger, massasje, språkkurs.
Fordelene ved bytteringer ligger på flere plan, både det privatøkonomiske, samfunnsøkonomiske og sosiale. Privatøkonomisk kan man rett og slett spare penger ved å bytte fremfor å anskaffe eller leie alt utstyr som man av og til trenger. Eksempelvis vil mange av og til ha behov for en gressklipper eller en stikksag, men de færreste vil trenge dem hele tiden. Dermed vil det ofte være lønnsomt å dele slikt utstyr med f.eks. naboer. Den samme tankegangen ligger bak de andre formene for byttehandel som kan skje i en byttering. Fordelen ved en byttering er at man ikke trenger å gjenyte til samme person som man har fått noe fra, men til hvem som helst i bytteringens fellesskap. Samtidig kan man heller ikke snylte på andre, siden man da tømmer poengkontoen sin og mister kravet på gjenytelser.
Samfunnsøkonomisk er bytteringer betydningsfulle fordi de fremmer en ressursvennlig økonomi: Ved å bytte eller låne bort utstyr, blir dette f.eks. utnyttet optimalt, istedenfor å ligge ubrukt mesteparten av tiden hos de fleste. I dette ligger også den klare miljøgevinsten av bytteringer.
Historisk har bytteringer også vært populære i økonomiske nedgangstider, siden en byttebasert økonomi til en viss grad kan unngå inflasjon. Et eksempel på et slikt storskala-byttering-«eksperiment» var den østerrikske byen Wörgl på 1930-tallet.
Tor Arve Røssland
Tor Arve Røssland (født 30. oktober 1971 i Bergen) er en norsk forfatter.
Røssland er oppvokst på Husnes i Kvinnherad, og har siden bodd på Voss, i Trondheim og i Bergen. Han er nå bosatt på Halhjem i Os i Hordaland. Han er utdannet ved universitetet i Trondheim i litteraturvitenskap og mediepedagogikk.
Røssland har skrevet flere bøker både for barn, ungdom og voksne. Han har skrevet i ulike sjangrer, men de humoristiske bøkene om Pode og grøsserserien om Svarte-Mathilda er de mest fremtredende. De tre bøkene om Svarte-Mathilda tar utgangspunkt i en oppdiktet vandrehistorie som ligner historien om Bloody Mary.
Bidrag i antologier
Tor Arve Røssland har også bidratt med tekster i lærebøker, Norsk barneblad, Tunkatten.no og andre steder.
Melfjorddagen
Melfjorddagen Liv Laga ble for første gang arrangert sommeren 2008. Melfjordbotn festlag står som arrangør av festivalen som man håper blir en årlig tradisjon. Den første festivalen noensinne arrangert i Melfjorden i 2008 fikk 247 betalende gjester. Dette er garantert en av norges mest avsidesliggende festivaler. Det er ikke en gang mobildekning.
Melfjordbotn er ei bygd innerst inne i Melfjorden i Rødøy kommune. Her bor det nå kun få fastboende, og om vinteren har bygda ingen veiforbindelse.
Historikk
Melfjorden er en fjord i Rødøy kommune i Nordland fylke. Den 14. oktober 1982 fikk Melfjorden veiforbindelse med Langvassgrenda i Rana kommune. Stedet er i dag nesten fraflyttet. De fleste husene, tilhørende flere gårdsbruk, er omdannet til fritidsboliger.
Om navnet Melfjorden
Melfjorden [mæll´fjołen], gammel-norsk *Meðalfjo:rðr, betyr «den mellomste fjorden» − fjorden mellom Nordfjorden og Sørfjorden i Rødøy kommune.
Den eldste kjente gården i Melfjorden, er i skriftlige kilder kalt henholdsvis Melfiornes (1567), Mel-fiord (1610), Melfiordt (1614), Melfiord (1661), Melfior (1666) og Mælfjorden (1723).
Adkomst
Melfjordbotn ligger ca. 1 times bilkjøring fra Mo i Rana, ca. 3,5 timer fra Bodø. Stedet er i dag nesten fraflyttet, og de fleste boliger nå blitt hytter. Tidligere var stedet godt befolket og hadde sine egne bygdestrukturer. Fotball lag, -bane, skole, ungdomshus, post og butikk.
Melfjorddagen Liv Laga arrangeres også i 2009, da 4. juli.
Hugo von Mohl
Hugo von Mohl (født 8. april 1805 i Stuttgart, død 1. april 1872 i Tübingen) var en tysk botaniker, lege og universitetsprofessor. Hans offisielle botaniske autorsnavn er «MOHL».
Han var broren til Robert von Mohl, Julius Mohl og Moritz Mohl. Mohl studerte medisin i Tübingen fra året 1823 og promoverte i 1828 ved universitetet i München. Han var assistent av Carl von Martius. Han ble professor i fysiologi ved universitetet i Bern. Han var professor i botanikk ved universitetet i Tübingen til sin død.
Harry Jacobs (amerikansk fotball)
Harry Edwards Jacobs (født 4. februar 1937 i Canton i Illinois, død 17. desember 2021 i Buffalo i New York) var en linebacker i amerikansk fotball som spilte i American Football League (AFL) og National Football League (NFL). I college spilte han for Bradley University. Profesjonelt spilte han for AFLs Boston Patriots fra 1960 og ut 1962 og Buffalo Bills fra 1963 og ut 1969. Han spilte deretter for New Orleans Saints i NFL fra 1970 til 1973.
Profesjonell karriere
Jacobs spilte i sluttspillet fire år på rad (1963–1966) med Bills og var en AFL All-Star i 1965 og 1969. Sammen med John Tracey og Mike Stratton var han en del av den beste linebacker-gruppen i idretten. De tre spilte i 62 kamper sammen mellom 1963 og 1967. Med dem gikk Bills 17 kamper uten å la en spiller nå 100 yard mot dem mellom 1964 og 1965, og i begge de to årene vant laget også ligatittelen i AFL. Han er en av kun 20 spillere som spilte i American Football League gjennom hele ligaens eksistens.
Privatliv
Jacobs døde 17. desember 2021, 84 år gammel.
Stuardosatyrus
Stuardosatyrus er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Slekten omfatter bare én kjent art.
Utseende
En nokså liten, gråbrun sommerfugl som overflatisk kan minne om den nordlige slekten Oeneis.
Utbredelse
Arten er utbredt i Chile.
Rørvik skole (Vikna)
Rørvik skole er en relativt stor skole i en liten kystby på Rørvik i Nærøysund kommune. Skolen har over 500 elever, fordelt på to ulike skolebygg. 1.4. og 5.–10. trinn.
Byggene ligger i umiddelbar nærhet til hverandre, men har ulike uteområder til disposisjon. Begge skolene har fotballbane og ulike lekeapparater. I tillegg har 5.-10. trinn sykkelbane og volleyballbane. Skolene ligger rett ved lysløypa på Rørvik, som gir gode muligheter for uteskole, natursti og andre aktiviteter området tilbyr.
I skolebygget for første til fjerde trinn tilbyr organisasjonen skolefritidsordning (SFO). Dette tilbudet gis til alle elever mellom 1. -4. klasse og er et helårlig tilbud. Avdelingen er også åpen i skolens ferier.
Rørvik skole er også en MOT-skole, og har fler enn 12 MOT-besøk i løpet av ungdomsskolen.
Den store hungersnøden 1315–1317
Den store hungersnøden i 1315-1317 var den første i serien av store kriser som rammet Europa på 1300-tallet. Hungersnøden bidro, sammen med andre kriser, til at millioner av mennesker døde, og markerer slutten på en periode (1100-tallet og 1200-tallet) som hadde vært preget av befolkningsvekst og fremgang. Sulten startet med dårlig vær våren 1315, og avlingene slo feil gjentatte ganger frem til 1317. Europa kom seg ikke til hektene igjen før 1322. Det var en periode preget av høy kriminalitet, sykdommer og dødsfall i stor skala, barnemord og kannibalisme. Perioden fikk konsekvenser for Kirken, staten, det europeiske samfunnet og katastrofer som skulle komme senere i løpet av det 14. århundre.
Den store hungersnøden var sentrert til Nord-Europa, fra Russland i øst til Irland i vest, fra Alpene og Pyreneene i sør til Skandinavia i nord.
Bakgrunn
Det middelalderske samfunnet var agrarisk, og selv om Europa, mellom 1000 og 1300, hadde vært gjennom en omfattende utvikling innen handel, kultur, industri og byutvikling, var kontinentet fortsatt svært avhengig av gode avlinger. Ved begynnelsen av 1300-tallet var det omfattende produksjon av mat, men handelen hadde ennå ikke nådd det punktet der store mengder av det daglige brød kunne bli importert fra Afrika og Sør-Italia til Nord-Europa. Samtidig var det tegn på at befolkningen hadde nådd en øvre grense for det jorden kunne produsere.(Speculum: Vol 5, No 4, s. 345)
I den varme perioden i Middelalderen (perioden før 1350) hadde befolkningen i Europa eksplodert, og nådd høyder som enkelte steder ikke skulle overgås før på 1800-tallet (deler av Frankrike er i dag mindre befolket enn de var på begynnelsen 1300-tallet). Imidlertid hadde utbytteforholdet for hvete (antall korn en kunne spise per sådde korn) sunket siden 1280, noe som hadde ført til at matprisene økte. I godt vær kunne forholdet være 7:1, mens det i dårlige vekstår kunne falle til 2:1, dvs. at for hvert såkorn som ble plantet høstet man to korn, ett korn for å så neste år og ett korn for å spise. Som sammenligning har dagens landbruk et forhold tilsvarende 200:1.
Endrede værmønstere, middelalderstatenes dårlige håndtering av kriser, kombinert med en befolkningstopp, førte til at Europa var svært sårbart for kriser.
Den store hungersnøden
Våren 1315 ble Europa rammet av uvanlig mye regn. Gjennom hele våren og sommeren fortsatte regnet, og temperaturen var lav. Under disse forholdene kunne ikke kornet modnes. Kornet ble derfor ført innendørs i urner og potter./ Gress og høy til dyrene kunne dermed ikke bli lagret, noe som førte til at det ikke ble fôr til buskapet. Matprisene begynte å stige som følge av den dårlige avlingen. I England ble maten som ble solgt for 20 shilling på våren solgt for 40 shilling i juni. Salt, den eneste måten å konservere og lagre kjøtt på, var vanskelig å få tak i på grunn av at det ikke kunne dampes ut i det våte været. I Lorraine steg brødprisene med 320 prosent, noe bøndene ikke lenger kunne betale. Kornlagrer for langtidskriser ble begrenset til kun å gjelde for adelen. På grunn av den generelt store befolkningen, betydde avlinger så vidt under gjennomsnittet at noen måtte sulte, det var med andre ord en liten margin for katastrofe. Folk begynte å høste ville, spiselige røtter, planter, gress, nøtter og bark i skogen.
Det er flere dokumenterte hendelser som viser omfanget av hungersnøden. Edvard II, konge av England, stoppet ved Saint Albans den 10. august 1315, der brød ikke var å finne, hverken for ham eller hans følge. Det var en meget sjelden situasjon at kongen av England, den mest velstående nasjonen i Europa, ikke kunne spise. Frankrike, under Ludvig X, prøvde å invadere Flandern, men området var en del av lavlandene i Nederlandene, og slettene var så gjennomvåte at hæren ble nødt til å trekke seg tilbake og brenne forsyningene der de var, fordi de ikke klarte å bære dem tilbake.
Et noenlunde samtidig engelsk dikt om hungersnøden:
Regnet fortsatte gjennom våren 1316 å pøse ned over en europeisk befolkning som var utmattet og uten ressurser til å forsørge seg selv. Alle sosiale klasser, så vel adelsmenn som tiggere, ble rammet, mest av alt bøndene, som tilsvarte 95 % av befolkningen. For i det hele tatt å skaffe seg noen form for håp, ble ofte trekkdyrene slaktet og såkornet spist. I noen tilfeller ble barna forlatt til å forsørge seg selv (jamnfør eventyret Hans og Grete), eldre mennesker avsto frivillig fra å spise i håp om at den yngre generasjon skulle overleve. Årbøkene fra denne tiden beretter om flere tilfeller av kannibalisme.
Hungersnøden nådde sitt toppunkt i 1317, da det dårlige været bare fortsatte. Sommeren det året gikk endelig været inn i sitt normale mønster. Likevel var folk på denne tiden fortsatt svekket av sykdommer som lungebetennelse, bronkitt, tuberkulose, og andre lidelser. Mye av såkornet var blitt brukt til mat, så tilgangen på føde kom ikke opp på et normalt nivå igjen før i 1325. Dermed begynte befolkningsveksten på nytt. Historikere er uenige seg imellom, men det er estimert at rundt 10-15 % av befolkningen i mange byer og landsbyer døde. Selv om svartedauden 20-50 år senere drepte flere, var den store hungersnøden verre for mange. Mens svartedauden feide gjennom et område på relativt kort tid, varte hungersnøden i årsvis og forlenget lidelsene til de berørte så mye at de til slutt måtte ty til kannibalisme og barnedrap.
Konsekvenser
Hungersnøden er kalt Den store hungersnøden av flere grunner. Ikke bare på grunn av antall mennesker som bukket under, det store geografiske området den omfattet, eller varigheten, men også på grunn av konsekvensene som sultkatastrofen fikk.
I første rekke fikk den konsekvenser for Kirken. Ingen form for bønn så ut til å hjelpe mot følgene av hungersnøden. I et samfunn der religionen var den siste utveien for alle problemer, ble Kirkens institusjonelle autoritet svekket idet folket erfarte at bønner ikke hjalp mot deres lidelser.
Den andre konsekvensen var økningen av kriminal aktivitet. Middelalderens Europa i det 13. århundre var allerede en voldelig kultur, der voldtekt og drap var vanlig. Med hungersnøden måtte til og med ikke-kriminelle ty til kriminelle aktiviteter for å få mat til seg selv og sin familie. Etter hungersnøden gikk Europa en tøffere og mer voldelig framtid i møte. Effekten kunne bli sett rundt om i samfunnet, mest av alt var den synlig i krigføringen på 1300-tallet, under den blodige hundreårskrigen, sammenlignet med de mer fredfulle hundreårene før (1100-tallet og 1200-tallet), da adelsmenn oftere døde i turneringer enn på slagmarken.
En tredje konsekvens var middelalderens nasjoners dårlige behandling av krisen som oppstod. På samme måte som Gud ikke svarte på de uendelige bønnene, var de verdslige makthaverne like ineffektive, noe som førte til at deres makt og autoritet ble undergravd.
Et fjerde punkt var at Den store hungersnøden markerte slutten på en periode med enestående befolkningsvekst som hadde startet rundt år 1050. Selv om flere historikere mener at befolkningsveksten allerede på denne tiden hadde sakket akterut, er det ingen tvil om at Den store hungersnøden satte en klar stopper på økningen.
Strid om kannibalisme
Bevisføringen for kannibalisme under Den store hungersnøden inneholder tvetydigheter, og historikerne strides. Det finnes beretninger om kannibalisme i Livland og Estland, så vel som Irland og andre steder i Europa. Mange historikere mener at det er lite sannsynlig at det, i en tid der Renessansen var like om hjørnet og der Dante skrev et av litteraturhistoriens store verker, var folk i Europa som spiste hverandre. Kanskje sier det heller noe om moderne holdninger og verdier, der kannibalisme er tilskrevet «de andre», fremfor ens forfedre som gjorde hva som helst for å overleve(Teofilo Ruiz, Medieval Europe: Crisis and Renewal, ISBN 1-56585-863-8).
Spesimen
I biologi er spesimen originale artseksemplar av et individuelt dyr, en individuell plante eller mikroorganisme som blir brukt som representant for å studere egenskapene til hele populasjonen for denne arten.
Herman van Horne
Herman av Horne (død 31. januar 1156) var biskop og fyrstbiskop i Utrecht fra 1150 frem til sin død i 1156.
I juli 1150 ble Herman viet til biskop. Hans utnevnelse ble støttet av hertugene av Gelre og Kleve og greven av Holland, mens borgerne i Utrecht var imot. Byens motstand ble til slutt brutt av keiser Fredrik Barbarossa.
IOS
iOS er et mobilt operativsystem utviklet av Apple. iOS (tidligere iPhone OS) ble lansert sammen med iPhone i 2007. Nyere produkter som iPod touch, iPad, Apple TV og Apple Watch bruker også operativsystemet.
iOS er avledet av Mac OS X, og baserer seg på samme Mach- og Darwin-kjerne som Mac OS X. Operativsystemet har fire abstrakte «lag»: Et Core OS lag, et Core Services-lag, et media-lag og et lag kalt Cocoa Touch. Operativsystemet tar omkring én gigabyte av enhetenes totale lagringsplass avhengig av modell. iOS-enheter eksisterer med modeller fra 16 til 512 GB.
Operativsystemets CPU er basert på ARM, i stedet for x86 (og tidligere PowerPC) som er brukt i Apples Macintosh-datamaskiner.
Det er ca. 1,9 millioner applikasjoner som offisielt er tilgjengelig for iOS (per september 2019) fra App Store.
Operativsystemene tvOS og watchOS bygger på iOS.
SDK
På WWDC den 11. juni 2007 annonserte Apple at iPhone ville støtte «programmer» via Safari-nettleseren, som deler utseende med iPhone OS’ brukergrensesnitt, men som ligger på et eksternt nettsted. Web-applikasjonene kan lages ved å bruke web-teknologier som Ajax. I oktober 2007 kunngjorde Steve Jobs at de ville tilgjengeliggjøre en programvareutviklingspakke (SDK; software developement kit) for utviklere som lager lokalt kjørende tredjepartsprogrammer i februar 2008.
iPhone SDK-pakken var offisielt lansert etter et Apple Town Hall Meeting den 6. mars 2008. SDK-pakken gjør det mulig å utvikle programmer både for iPhone og iPod touch, i tillegg til å teste dem i en iPhone-simulator. Riktignok kan man ikke laste programmene over på enhetene før man har betalt en utvikleravgift på $99. SDK-pakken ble umiddelbart gjort tilgjengelig, mens selve lanseringen av programmer måtte vente til 11. juli 2008, da iPhone OS 2.0 ble lansert. Denne programvareoppdateringen var gratis for iPhone-brukere, mens de med iPod touch måtte betale en liten avgift for oppdateringen.
Applikasjoner for iPhone og iPod touch må skrives og kompileres spesielt for iOS enheter, fordi iPhone og iPod touch bruker ARM-prosessorer.
Versjonshistorikk
iOS er kommet i 14 hovedversjoner, versjon 1.0, 2.0, 3.0, 4.0, 5.0, 6.0, 7.0, 8.0, 9.0, 10.0, 11.0, 12.0, 13.0 og 14.0 (brukes av de nyeste iOS-enhetene). Nye versjoner utgis årlig.
Eiere av iPod touch måtte betale en mindre avgift for oppgradering til versjon 2.0, mens eiere av iPhone fikk oppgraderingen gratis.
Eduardo Archetti
Lavaisse Eduardo P. Archetti (født 12. april 1943 i Santiago del Estero, Argentina, død 6. juni 2005 i Oslo), var en argentinsk-født norsk professor i sosialantropologi.
Archetti studerte ved Universitetet i Buenos Aires før han reiste til Paris for å fullføre sin doktorgrad sammen med Maurice Godelier. Arbeidet fokuserte på endringer i landbruket i Argentina og var sterkt influert av samtidens strømninger i marxistisk antropologi.
Archetti hadde brede interesser: Etter å ha forsket og skrevet om bønder i Argentina med utgangspunkt i økonomisk avhengighetsteori på 1970-tallet gjorde han nye feltarbeid i Argentina, Ecuador og Zambia. Han hadde et sterkt fokus på sosiale og kulturelle endringsprosesser og modernitet, blant annet økonomi, symboler og kulturell identitet. Senere skrev han blant annet om fotball, tango og polo i argentinsk nasjonal identitet samt sport generelt.
Han var gift med sosialantropologen Kristi Anne Stølen, som også er professor ved Universitetet i Oslo. Deres sønn Kristoffer Archetti Stølen (født 1978) er filmfotograf utdannet ved Den Norske Filmskolen. Deres datter Alexandra Archetti Stølen (født 1975) har vært leder for Oslo World Music Festival siden 2006.
Herstad
Herstad kan sikte til: